|  |  |
| --- | --- |
|  | **บันทึกข้อความ** |

ส่วนราชการ กสว. (กง.ปอ.) โทร. 0 ๒๒๔๑ ๙๐๐๐ ต่อ 2112

# ที่ มท ๐๘20.4/ วันที่ กุมภาพันธ์ 2567

**เรื่อง** การรายงานข้อมูลผลการดำเนินงานธนาคารขยะ (Recyclable Waste Bank) ขององค์กรปกครอง  
ส่วนท้องถิ่นรายเดือน

## เรียน อธิบดีกรมส่งเสริมการปกครองท้องถิ่น

**1. เรื่องเดิม**

กระทรวงมหาดไทยได้กำหนดแนวทางขับเคลื่อนการดำเนินงานและสอดคล้อง  
กับการดำเนินงานตามคู่มือโครงการศึกษาจัดทำแผนงานและแนวทางขับเคลื่อนการดำเนินงานธนาคารขยะ (Recyclable Waste Bank) ของกระทรวงมหาดไทยเสร็จเรียบร้อยแล้ว โดยให้จังหวัดซักซ้อมแนวทาง  
การดำเนินงานให้แก่องค์กรปกครองส่วนท้องถิ่นทราบ พร้อมทั้งนำส่งคู่มือแนวทางขับเคลื่อนการดำเนินงานธนาคารขยะ เพื่อให้องค์กรปกครองส่วนท้องถิ่นพิจารณาใช้เป็นแนวทางในการขับเคลื่อนธนาคารขยะในพื้นที่  
และกำหนด Kick-Off การขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น พร้อมกันในวันที่ 1 มกราคม 2567 ทั้งนี้ ได้กำหนดแผนปฏิบัติการ (Action Plan) 60 วัน ขององค์กรปกครองส่วนท้องถิ่น โดยแบ่งการรายงานให้กรมส่งเสริมการปกครองท้องถิ่นทราบเป็น 3 ระยะ ดังนี้ **(เอกสาร 1)**

1.1 ระยะที่ 1 : 20 วัน (รายงานวันที่ 22 มกราคม 2567) มีเป้าหมาย 3 กิจกรรม ได้แก่ มีการสำรวจขยะมูลฝอยระดับครัวเรือน มีการประชุมรับฟังความคิดเห็นการดำเนินงานธนาคารขยะ   
และมีการจัดทำคำสั่งแต่งตั้งคณะกรรมการบริหารธนาคารขยะ คณะกรรมการธนาคารขยะในระดับชุมชน/หมู่บ้าน

1.2 ระยะที่ 2 : 40 วัน (รายงานวันที่ 9 กุมภาพันธ์ 2567) มีเป้าหมาย 3 กิจกรรม ได้แก่ **มีการ**ประชุมและแต่งตั้งคณะทำงานฝ่ายต่าง ๆ มีการจัดทำระเบียบหรือข้อบังคับธนาคารขยะ   
และมีการประชาสัมพันธ์ให้ประชาชนในพื้นที่ทราบ

1.3 ระยะที่ 3 : 60 วัน (รายงานวันที่ 29 กุมภาพันธ์ 2567) มีเป้าหมาย 2 กิจกรรม ได้แก่ มีการเปิดรับสมาชิกธนาคารขยะ และมีการประชุมทำความเข้าใจกับสมาชิกธนาคารขยะ

**2. ข้อเท็จจริง**

2.1 ผลการดำเนินงานในระดับองค์กรปกครองส่วนท้องถิ่น ระยะที่ 1ข้อมูล ณ วันที่   
6 กุมภาพันธ์ 2567 เวลา 16.00 น. **(เอกสาร 2)**

|  |  |  |
| --- | --- | --- |
| อปท. เป้าหมาย (แห่ง) | อปท. ที่มีการตั้งคณะกรรมการบริหารธนาคารขยะแล้ว  (แห่ง) | อปท. ที่ยังไม่มีการตั้งคณะกรรมการบริหารธนาคารขยะ  (แห่ง) |
| **7,773** | **7,772** | 1 |
| คิดเป็นร้อยละ | **99.99** | 0.01 |

2.2 ผลการดำเนินงานระดับจังหวัดที่บรรลุเป้าหมายกิจกรรมที่ 3 (การจัดทำคำสั่งแต่งตั้งคณะกรรมการบริหารธนาคารขยะ คณะกรรมการธนาคารขยะในระดับชุมชน/หมู่บ้าน) ระยะที่ 1

2.2.1 จังหวัดที่ดำเนินการได้ร้อยละ 100 จำนวน 75 จังหวัด

2.2.2 จังหวัดที่ดำเนินการได้ร้อยละ 90-99.99 จำนวน 1 จังหวัด

/2.3 กสว.…

-2-

2.3 กสว. ได้จัดทำแผนการดำเนินงานขับเคลื่อนธนาคารขยะขององค์กรปกครอง  
ส่วนท้องถิ่น ดังนี้ **(เอกสาร 3)**

|  |  |  |
| --- | --- | --- |
| **แผนการดำเนินงาน** | **ช่วงเวลาดำเนินการ** | **หมายเหตุ** |
| 1) KICK OFF 60 วัน 1 อปท. 1 ธนาคารขยะ | 1 ม.ค. 67 |  |
| 2) ประชุมชี้แจงแนวทางการดำเนินงานและคู่มือธนาคารขยะ | 9 ม.ค. 67 |  |
| 3) ประชุมแลกเปลี่ยนเรียนรู้ Best Practice ธนาคารขยะ | 25 ม.ค. 67 |  |
| 4) จัดทำคลิปวิดีโอธนาคารขยะต้นแบบของแต่ละจังหวัด | 20 ก.พ. 67 | อยู่ระหว่างดำเนินการ |
| 5) จัดงาน Waste Bank Week เปิดธนาคารขยะพร้อมกันทุก อปท. | 11-15 มี.ค. 67 |  |
| 6) รวบรวมผลการดำเนินงานธนาคารขยะ อปท.  6.1) รายงานผลการจัดตั้งธนาคารขยะ (60 วันนับจาก kick off) 3 ระยะ  - ระยะที่ 1  - ระยะที่ 2  - ระยะที่ 3  6.2) รายงานผลการดำเนินงานของธนาคารขยะ (ปริมาณขยะ/รายได้/รูปแบบสวัสดิการ) ทุกวันที่ 1 ของเดือน  6.3) จัดทำระบบสารสนเทศการจัดเก็บข้อมูลธนาคารขยะ (เสนอขอรับการสนับสนุนงบประมาณปี พ.ศ. 2568) | 22 ม.ค. 67  9 ก.พ. 67  29 ก.พ. 67 |  |

2.4 กสว. ได้จัดทำแนวทางการรายงานผลการดำเนินงานของธนาคารขยะ ตามข้อ 2.3 6.2)

**(เอกสาร 4)**

**3. ข้อพิจารณา**

กสว. (กง.ปอ.) พิจารณาแล้ว เพื่อให้การขับเคลื่อนการดำเนินงานธนาคารขยะขององค์กรปกครองส่วนท้องถิ่นมีความต่อเนื่อง เกิดผลอย่างเป็นรูปธรรม และมีการติดตามผลอย่างมีประสิทธิภาพ   
เห็นควรดำเนินการแจ้งจังหวัดรวบรวมผลการดำเนินงานธนาคารขยะขององค์กรปกครองส่วนท้องถิ่นรายเดือน   
และรายงานให้กรมส่งเสริมการปกครองท้องถิ่นทราบ ในวันที่ 1 ของทุกเดือน โดยให้เริ่มรายงานครั้งแรก  
ในวันศุกร์ที่ 1 มีนาคม 2567

**4. ข้อเสนอ**

จึงเรียนมาเพื่อโปรดพิจารณาตามข้อ 3 หากเห็นชอบโปรดลงนามในหนังสือถึงผู้ว่าราชการจังหวัดทุกจังหวัดที่เสนอมาพร้อมนี้

(นางสาวปรียาภัทร์ จันทร์ทิพย์)

ผอ.กสว.

ผอ.กง.ปอ.……………………………………

หน.กง.ปอ……………………………………

จนท. ………………………………………….



ที่ มท ๐๘20.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

กุมภาพันธ์ 2567

เรื่อง การรายงานข้อมูลผลการดำเนินงานธนาคารขยะ (Recyclable Waste Bank) ขององค์กรปกครอง  
ส่วนท้องถิ่นรายเดือน

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0820.4/ว 12706 ลงวันที่ 28 ธันวาคม 2566

สิ่งที่ส่งมาด้วย 1. แนวทางการรายงานข้อมูลผลการดำเนินงานธนาคารขยะฯ จำนวน 1 ชุด

2. แบบรายงานข้อมูลผลการดำเนินงานธนาคารขยะของ อปท. (แบบ อปท.) จำนวน 1 ชุด

3. แบบรายงานข้อมูลผลการดำเนินงานธนาคารขยะภาพรวมจังหวัด (แบบจังหวัด) จำนวน 1 ชุด

ตามที่ กระทรวงมหาดไทยได้มีหนังสือ ด่วนที่สุด ที่ มท 0820.4/ว 12706 ลงวันที่   
28 ธันวาคม 2566 แจ้งซักซ้อมแนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น โดยขอให้จังหวัดแจ้งซักซ้อมแนวทางการดำเนินงานให้แก่องค์กรปกครองส่วนท้องถิ่นทราบ พร้อมทั้งนำส่งคู่มือแนวทางการขับเคลื่อนการดำเนินงานฯ ให้แก่องค์กรปกครองส่วนท้องถิ่น และให้จังหวัดรวบรวมผลการดำเนินงานธนาคารขยะขององค์กรปกครองส่วนท้องถิ่นเพื่อรายงานให้กรมส่งเสริมการปกครองท้องถิ่นภายในระยะเวลาที่กำหนด จำนวน 3 ระยะ ความละเอียดแจ้งแล้ว นั้น

กรมส่งเสริมการปกครองท้องถิ่นขอเรียนว่า เพื่อให้การขับเคลื่อนการดำเนินงานธนาคารขยะขององค์กรปกครองส่วนท้องถิ่นมีความต่อเนื่อง เกิดผลอย่างเป็นรูปธรรม และมีการติดตามผลอย่างมีประสิทธิภาพ จึงขอความร่วมมือจังหวัดพิจารณาดำเนินการจัดเก็บข้อมูลธนาคารขยะ ดังนี้

1. แจ้งองค์กรปกครองส่วนท้องถิ่นทุกแห่งสำรวจข้อมูลผลการดำเนินงานธนาคารขยะ  
ขององค์กรปกครองส่วนท้องถิ่นรายเดือน และกรอกข้อมูลตาม **แบบ อปท.**

2. มอบหมายสำนักงานส่งเสริมการปกครองท้องถิ่นจังหวัดรวบรวมข้อมูลขององค์กรปกครองส่วนท้องถิ่น ตามข้อ 1 และกรอกข้อมูลตาม **แบบจังหวัด**

โดยขอให้จังหวัดจัดส่งข้อมูลตามข้อ 2 ในรูปแบบไฟล์ Excel ให้กรมส่งเสริมการปกครองท้องถิ่นผ่านทางแบบรายงาน Google form ในวันที่ 1 ของทุกเดือน โดยให้เริ่มรายงานครั้งแรกในวันศุกร์ที่   
1 มีนาคม 2567 ทั้งนี้ สามารถดาวน์โหลดแบบรายงานได้ทาง QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ



สิ่งที่ส่งมาด้วย อธิบดีกรมส่งเสริมการปกครองท้องถิ่น

ร.อสถ. ....................................

ผอ.กสว. ...............................

ผอ.กง.ปอ. ............................

หน.กง.ปอ………………………..

จนท. ………………………..........

กองสิ่งแวดล้อมท้องถิ่น

กลุ่มงานสิ่งแวดล้อม   
โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : นางสาวบุษน้ำเพชร เหล่าเจริญ โทร. 08 5892 1882